CELEX: 62015FN0082
Language: et
Date: 2015-05-26 00:00:00
Title: Kohtuasi F-82/15: 26. mail 2015 esitatud hagi – ZZ versus Euroopa Investeerimispank (EIP)

24.8.2015   
            
            
               ET
            
            
               Euroopa Liidu Teataja
            
            
               C 279/59
            
         26. mail 2015 esitatud hagi – ZZ versus Euroopa Investeerimispank (EIP)
   (Kohtuasi F-82/15)
   (2015/C 279/75)
   Kohtumenetluse keel: itaalia
   
      Pooled
   
   Hageja: ZZ (esindajad: advokaadid L. Isola ja G. Isola
   
      Kostja: Euroopa Investeerimispank
   
      Hagi ese ja sisu
   
   Nõue tühistada ühelt poolt otsus mitte hüvitada kulusid, mis hageja kandis seoses 2007. aastal saadud laserraviga, ja teiselt poolt panga 2014. aasta järjestikused ja seotud otsused.
   
      Hageja nõuded
   
   
               —
            
            
               tühistada otsus, millest teatati 4. detsembril 2014, ja kõik sellega seotud järgnevad ja eelnevad aktid, mille hulgas on kahtlemata ka EIB kirjad kuupäevadega 8. jaanuar 2014, 31. jaanuar 2014, 14. veebruar 2014, 24. veebruar 2014, 30. aprill 2014 ja 3. juuli 2014, ning 26. veebruari 2008. aasta arvamus ja 2008.aasta oktoobri aruanne, mille koostas panga arst Dr M., ja lõpuks Dr S-i 6. oktoobril 2014 koostatud arvamus;
            
         
               —
            
            
               mõista EIB-lt välja hüvitis summas 3  000 eurot, mis vastab hageja tehtud väljamaksetele laserteraapia eest 29., 30. ja 31. oktoobril 2007 ning 21., 22. ja 23. novembril 2007, ning õiglane hüvitis mittevaralise kahju eest, millele lisanduvad viivised, võttes arvesse raha väärtuse langemist väljamõistetud summade puhul;
            
         
               —
            
            
               teise võimalusena mõista Euroopa Liidult välja 3  000 euro suurune summa kahju eest, mida need vastuolulised sätted hagejale põhjustasid, millele lisanduvad viivised, võttes arvesse raha väärtuse langemist;
            
         
               —
            
            
               mõista EIB-lt ja Euroopa Liidult solidaarselt välja õiglane hüvitis mittevaralise kahju eest ning käesoleva astme kohtukulud.